Source: https://www.mindop.sk/ministerstvo-1/statny-dopravny-urad-4/schvalovanie-vozidiel/typove-schvalovanie-vozidla-systemu-komponentu-a-samostatnej-technickej-jednotky/ziadost-o-udelenie-typoveho-schvalenia-es-vozidla
Timestamp: 2019-08-18 08:52:54+00:00
Document Index: 16936795

Matched Legal Cases: ['§ 5', '§ 6', '§ 7', '§ 5', '§ 6', '§ 7', '§ 5', '§ 6', '§ 7']

Typové schvaľovanie vozidla, systému, komponentu a samostatnej technickej jednotky
TYPOVÉ SCHVÁLENIE ES VOZIDLA
Výrobca alebo zástupca výrobcu typu vozidla je pred jeho uvedením do prevádzky v premávke na pozemných komunikáciách povinný písomne požiadať štátny dopravný úrad o udelenie:
typového schválenia ES vozidla podľa § 5 zákona č. 725/2004 Z. z. alebo
typového schválenia ES vozidla vyrobeného v malej sérii podľa § 6 zákona č. 725/2004 Z. z. alebo
viacstupňového typového schválenia ES vozidla podľa § 7 zákona č. 7 zákona č. 725/2004 Z. z..
Žiadosť o udelenie typového schválenia ES vozidla sa môže podať len v jednom členskom štáte.
Žiadosť o udelenie typového schválenia ES vozidla sa podáva za každý typ vozidla samostatne.
Žiadosť o udelenie typového schválenia ES vozidla podľa § 5, § 6 alebo § 7 musí obsahovať:
účel, na ktorý má byť typ vozidla použitý,
údaj o tom, či typ vozidla bude uvedený do prevádzky v premávke na pozemných komunikáciách v Slovenskej republike,
Prílohy žiadosti podľa § 5 alebo § 6:
informačný zväzok
certifikát preukazujúci zavedený systém riadenia a kvality výroby alebo vyhlásenie výrobcu o zavedenom systéme riadenia a kvality výroby spolu s jeho preukázaním. (napr. STN EN ISO 9001 Systémy manažérstva kvality. Požiadavky (ISO 9001) (01 0320)),
vyhlásenie výrobcu alebo zástupcu výrobcu, že žiadosť o udelenie typového schválenia ES nebola podaná v inom členskom štáte
správny poplatok vo výške 200,- eur (pre O1 a O2) alebo 300,- eur (pre L1e až L7e) alebo 400,- eur (pre ostatné kategórie) podľa položky 67 písm. b) Sadzobníka správnych poplatkov, ktorý je prílohou zákona č. 145/1995 Z. z. o správnych poplatkoch v znení neskorších predpisov.
Prílohy žiadosti podľa § 7:
osvedčenie o typovom schválení ES základného vozidla v predchádzajúcich stupňoch,
informačná zložka, ktorá zodpovedá stavu výroby typu dokončeného vozidla, ktorú výrobca alebo zástupca výrobcu nepredkladal v predchádzajúcom konaní o typovom schválení ES základného vozidla,
certifikát preukazujúci zavedený systém riadenia a kvality výroby alebo vyhlásenie výrobcu o zavedenom systéme riadenia a kvality výroby spolu s jeho preukázaním. (napr. STN EN ISO 9001 Systémy manažérstva kvality. Požiadavky (ISO 9001) (01 0320)), ktoré výrobca alebo zástupca výrobcu nepredkladal v predchádzajúcom konaní o typovom schválení základného vozidla,
vyhlásenie výrobcu alebo zástupcu výrobcu, že žiadosť o udelenie viacstupňového typového schválenia ES nebola podaná v inom členskom štáte,
správny poplatok vo výške 200,- eur (pre O1 a O2) alebo 300,- eur (pre L1e až L7e) alebo 400,- eur (pre ostatné kategórie) podľa položky 67 písm. e) Sadzobníka správnych poplatkov, ktorý je prílohou zákona č. 145/1995 Z. z. o správnych poplatkoch v znení neskorších predpisov.
Informačnou zložkou je úplná zložka údajov, výkresov, fotografií a iných dokladov uvedených v informačnom dokumente.
Informačným zväzkom je informačná zložka so všetkými protokolmi o testoch a s inými dokumentmi.